Billy Diamond

Manawan/Wemotaci 

 Opimatisiwin 
Billy Diamond, 17 ka tato konikisiritci wapikon pisimw ka nitawikitc 1949 ka tato piponikarik Waskaganish weckatc e ki icinikatek Rupert House itekera. Notcimik ki taci nitawikiw, nama tarikopon mackiki iriniwa nama kaie mackikirinikweca, arimatc otaia ki otapiniko ka nitawikitc. Aniheriw ka ki miro mikowiitc, e picicitc, mocak notcimik e ki icatcik, okawiwa tca ko e miotamikokoponen e pa atosketcik. Aska ko erowek otcipatamokopon tcimaniw e kospipatak. Mocak ki sakitaw e pa pimatistcik notcimik, ekota ko kirowe e mirerimokoponen. 
Elisabeth icinikasorikopon iskwewa e ki wikimatc. 
30 ka tato konikisiritci kakone pisimw 2010 ka tato piponikarik ka poni pimatisitc, nikotowaso mitana acitc peikw tato piponesipan ka poni pimatisitc.

 E ki pe ititosketc 
Ki icaw kewir kiskinohamatawikamikok, awacak ka ici kinoweritakositcik. Itekon kewir e ki otcihakaniwitc kitci arimwetc otarimwewin, Eeyou arimwewein, e tca ko iskamotarakaniokoponen kisipekahikaniw. Nac kewir ki wokotciho kaketin kitci natowi kiskeritak kekociciriw atisokanik, akitasowinik kaie aski masinahikanik kitci ki awacamec kiskeritak kekociciriw kaie kitci kispiwatatc kotakihi witci awaca. Ekota neta e ki taciketc Moose Fort Indian Residential School. nikotwaso pipona irik. Sault-Sainte-Marie, Ontario minawatc ki icitacohakaniwiw Shinguauk icinikateriw awacak ka ici kinowerimakaniwokoponen, aric wir mamik ici kiskinohamasokopon. Ekota kirowe erikam e ki iti kiskeritak kitci ki miro kiskeritak kaskina kekwariw warowik kitci ki icatc. Ni apitc 28 ka tato konakisiritci ka wasikototc pisimw 1971 ka tato piponikarik Robert Bourassa e ki matcekak otamirowiniw otci Eeyou kaie kepek askik kitci atisokanik itekera. Kice okimaikopon Robert Bourassa ka witak onimiski ickoteapi itekera kitci apitcitakaniwoki 11 sipia nete itekera Baie James kaie Baie d'Hudson ka takocitcioki. Tekci nama ki otci peciwamakaniwok Eeyou, nama wiskat ki otci kakwetcimakaniwok kekwariw epowamici niheriw oreritcikaterik. Wir tca tipirowe ki kispiwatam aniheriw, kice iriniwa ki itiko kitci kispiwatak kowisk kitci icinakonik. 
Wec 1974 nac 1984 ka tato piponikarik ki pe okimawiw nete Waskaganish

Tipanictawin:E matcectakaniwok‎ 

Taci we otciparik: https://waskaganish.ca/billy-diamond/